nahid-hub/BLUGE-bengali-wikipedia-section-title-prediction huggingface dataset:
পানিতে নিমজ্জিত একশো বছরের পুরানো বা তারও অধিক পুরানো মানবতার অস্তিত্বের সমস্ত চিহ্নগুলি অন্তর্জলীয় সাংস্কৃতিক ঐতিহ্য সংরক্ষণ সম্পর্কিত ইউনেস্কো সম্মেলন দ্বারা সুরক্ষিত। এই সম্মেলনের লক্ষ্য হলো ঐতিহাসিক ও সাংস্কৃতিকর  তথ্য ধ্বংস বা ক্ষতি রোধ করা ও লুটপাট বন্ধ করা। এটি রাষ্ট্রিয় দলগুলিকে আন্তর্জাতিক আইনি কাঠামোর সাহায্যে তাদের অন্তর্জলীয় সাংস্কৃতিক ঐতিহ্য রক্ষা করতে সহায়তা করে। উপরে বর্ণিত ইউনেস্কো কনভেনশনে সংজ্ঞায়িত সুপারিশের ভিত্তিতে পানির নিচে প্রত্নতাত্ত্বিক নিদর্শনগুলি যে পরিস্থিতিতে আছে সেই পরিস্থিতিতে সংরক্ষণের পরিকল্পনার জন্য ইউরোপীয় বিভিন্ন প্রকল্পকে কো.এম.এ.এস. প্রকল্পের মতো অর্থানুদান দেয়া হয়েছে।

সঠিক অনুচ্ছেদ শিরোনাম কোনটি?
titleA. খনন
titleB. ইউনেস্কো সম্মেলন
titleC. প্রকাশনা
titleD. ক্ষেত্র জরিপ
উত্তর: titleB
বহিঃবিশ্ব একাদশের সদস্যরূপে সুনীল গাভাস্কারের সাথে ব্যাটিং উদ্বোধনে নেমেছিলেন। অনুমোদনহীন প্রথম টেস্টে সেঞ্চুরিসহ শেষ দুই টেস্টে অর্ধ-শতকের ইনিংস খেলেন। ঐ সফরে ৩৭.৪১ গড়ে রান তুলেন।

১৯৬৬-৬৭ মৌসুমে সফরকারী অস্ট্রেলিয়া একাদশের বিপক্ষে দুইবার খেলার সুযোগ পান। কিন্তু, শক্তিধর টেস্ট দলটিতে অংশগ্রহণের জন্যে তা যথেষ্ট ছিল না। ১৯৬৯-৭০ মৌসুমেও টেস্ট দলে ঠাঁই হয়নি তার। ১৯৭১-৭২ মৌসুমে অস্ট্রেলিয়া গমনের জন্যে দক্ষিণ আফ্রিকা দলের সদস্য করা হয়। কিন্তু বর্ণবৈষম্যবাদের কারণে আন্তর্জাতিক ক্রীড়াঙ্গনে দক্ষিণ আফ্রিকার উপর নিষেধাজ্ঞা প্রদানে করা হলে এ সফরটি বাতিল হয়ে যায়। এর পরিবর্তে বিকল্প সিরিজ আয়োজনের ব্যবস্থা করা হলে তিনি বিশ্ব একাদশের সদস্যরূপে খেলেন। ঐ সিরিজে ৪৬.১৪ গড়ে ৩২৩ রান তুলেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. আন্তর্জাতিক ক্রিকেট
titleD. কোচিং
উত্তর: titleC
১৯৩৩ সালে এসেক্সের পক্ষে মাত্র একটি খেলায় অংশগ্রহণের সুযোগ লাভ করেছিলেন হপার রিড। খেলায় তিনি ৫৬ রান দিলেও কোন উইকেট পাননি। কিন্তু পরের বছর এসেক্সের বোলিং আক্রমণ রুখে দিয়ে কেন্ট দল ৮০৩/৪ করার পর তাকে দলে খেলার সুযোগ দেয়া হয়।

দূর্দান্তভাবে যাত্রা শুরু করেন তিনি। প্রথম ওভারেই জ্যাক হবসের ক্যাপ স্পর্শ করে তার বল। শেষ পর্যন্ত নিজের শেষ প্রথম-শ্রেণীর মৌসুমে হবস, হপার রিডের বলে বোল্ড হন। ঐ ইনিংসে তিনি ৭/৩৫ পেয়েছিলেন। এটিই তার খেলোয়াড়ী জীবনের ব্যক্তিগত সেরা বোলিং পরিসংখ্যান হিসেবে রয়ে যায়। কিন্তু, চার্টার্ড একাউন্ট্যান্ট হিসেবে প্রশিক্ষণে ব্যস্ত থাকায় খেলায় অংশগ্রহণ সীমিত পর্যায়ের ছিল হপার রিডের। তাসত্ত্বেও ঐ মৌসুমে ৬৯ উইকেট দখল করেন। হ্যারল্ড লারউড ও দলীয় সঙ্গী কেন ফার্নেস তার তুলনায় সেরা বোলিং করেছিলেন। সেপ্টেম্বরে ফোকস্টোনে অনুষ্ঠিত জেন্টলম্যানের সদস্যরূপে প্লেয়ার্সের বিপক্ষে খেলেন। খেলার তিনি ১৭১ রান খরচায় ৯ উইকেট লাভ করেছিলেন। উইজডেন মন্তব্য করে যে, এ মৌসুমের সেরা আবিষ্কার হচ্ছেন হপার রিড। ১৯৩৪ সালের শেষদিকে ওয়াগন ওয়ার্কস গ্রাউন্ডে গ্লুচেস্টারশায়ারের বিপক্ষে ধীরগতির উইকেটেও কেন ফার্নেসকে নিয়ে ঠিকই নিজেদেরকে উজাড় করে দিয়েছিলেন।

১৯৩৫ সালে হপার রিড তার পেশায় মনোনিবেশ ঘটানোয় জুন মাসের মাঝামাঝি সময় পর্যন্ত কোন খেলায় অংশ নেননি। তবে, এরপর এসেক্স দলে খেলতে নেমেই দ্রুত সফলতা পান। কেন ফার্নেস আঘাতের কবলে পড়ায় হপার রিড ও স্ট্যান নিকোলসকে পেস বোলিং আক্রমণ পরিচালনা করতে হয়েছিল। হাডার্সফিল্ডে তাদের অবিস্মরণীয় বোলিং লক্ষ্য করা যায়। বোলিং উপযোগী পিচে এ দুজন ইয়র্কশায়ারকে ৩১ ও ৯৯ রানে গুটিয়ে দেন। ফলশ্রুতিতে এসেক্স দল ইনিংস ও ২০৪ রানের অবিস্মরণীয় জয় তুলে নেয়। ইয়র্কশায়ারের বিপক্ষে ১১ উইকেট পেয়েছিলেন। ১৯৩৫ সালে ৯৭ উইকেট পান।

সঠিক অনুচ্ছেদ শিরোনাম কোনটি?
titleA. অবসর
titleB. শৈশবকাল
titleC. মূল্যায়ন
titleD. কাউন্টি ক্রিকেট
উত্তর: titleD
এ উপজেলায় ধর্মাবালম্বী লোকের বসবাস সংখ্যাগরিষ্ট মুসলিম, ২য় পর্যায়ে হিন্দু ও ৩য় পর্যায়ে খ্রীস্টান । তবে খ্রীষ্টান সম্প্রদায়ের লোকেরা গারো সম্প্রদায়ের। এরা মাতৃতান্ত্রিক সমাজ ব্যবস্থায় পরিচালিত । মুসলিম সমাজের দাই সম্প্রদায়ের বেশ কিছু পরিবার কয়েকটি গ্রামে (যেমন কালডোয়ার, কুতিউড়া, গনকপাড়া গ্রাম) বসবাস রয়েছে। এরা পৃথক সমাজ গঠন করে বসবাস করে।

সঠিক অনুচ্ছেদ শিরোনাম কোনটি?
titleA. সমাজ ব্যবস্থা
titleB. পৌরসভা
titleC. অর্থনীতি
titleD. শিক্ষা
উত্তর: titleA
রায় রাজনৈতিক চাকরি থেকে পদত্যাগ করেন এবং দরিদ্র ও প্রান্তিকের বিষয় নিয়ে কাজ করা শুরু করেন। তিনি রাজস্থানের তিলোনিয়াতে সামাজিক কর্ম ও গবেষণা কেন্দ্রের (এসডব্লিউসি) সাথে যুক্ত হয়ে পড়েন। ১৯৮৭ সালে, নিখিল দে, শঙ্কর সিং ও অন্যান্যদের সাথে তিনি মজদুর কিষাণ শক্তি সংগঠন প্রতিষ্ঠা করেন।

প্রথমত মজদুর কিষাণ শক্তি সংগঠন লড়াই শুরু করে শ্রমিকদের ন্যায্য ও সমান মজুরি আদায়ের লক্ষ্যে কিন্তু সেই লড়াই ধীরেধীরে ভারতে তথ্যের অধিকার আইন প্রনয়ণর আন্দোলনের রূপ নেয়। অরুণা রায় এমকেএসএস ও এনসিপিআরআই সংগঠন দুটির নেতৃত্ব প্রদান করেন এবং তাদের আন্দোলন সফল হয়, যার ফলস্বরূপ ২০০৫ সালে ভারতে তথ্য জানার অধিকার আইন প্রণয়ন হয়।

সঠিক অনুচ্ছেদ শিরোনাম কোনটি?
titleA. প্রচারাভিযান
titleB. মজদুর কিষাণ শক্তি সংগঠন
titleC. প্রাথমিক জীবন
titleD. পুরস্কার ও অন্যান্য কাজ
উত্তর: titleB
মতিউর রহমান আকুয়া মডেল প্রাইমারি স্কুল থেকে ১৯৫৩ সনে প্রাথমিক শিক্ষা শেষ করেন। এ সময় তিনি বৃহত্তর ময়মনসিংহ জেলায় প্রাথমিক বৃত্তি পরীক্ষায় প্রথমস্থান অধিকার করেন। ১৯৫৪ সনে ময়মনসিংহ জেলা স্কুলে ষষ্ঠ শ্রেণিতে ভর্তি হন এবং সপ্তম শ্রেণি পর্যন্ত লেখা পড়া করেন। এরপর তিনি নকলা উচ্চ বিদ্যালয়ে অষ্টম শ্রেণি সম্পন্ন করেন। নবম ও দশম শ্রেণি পর্যন্ত ময়মনসিংহের মৃত্যুঞ্জয় স্কুলে পড়াশুনা করেন এবং ১৯৫৮ সনে মেট্রিক পরীক্ষায় কৃতিত্বের সাথে উত্তীর্ণ হন। ময়মনসিংহ আনন্দমোহন কলেজ থেকে ১৯৬১ সনে বিজ্ঞান বিভাগে উচ্চ মাধ্যমিক পরীক্ষায় উত্তীর্ণ হন। এরপর ১৯৬৪ সনে আনন্দমোহন কলেজ থেকে বিএসসি পরীক্ষায় উত্তীর্ণ হন। এ সময় তিনি গফরগাঁও থানার পাঁচবাগ উচ্চ বিদ্যালয় এবং মনোহরদি হাতিরদিয়া উচ্চ বিদ্যালয়ে বি.এস.সি. শিক্ষক হিসেবে দায়িত্ব পালন করেন। এরপর ১৯৬৬ সনে তিনি ঢাকা বিশ্ববিদ্যালয়ে প্রাণিবিদ্যা বিভাগে ভর্তি হয়ে ১৯৬৭ সনে এম.এস.সি. সম্পন্ন করেন। এম.এস.সি. পাশের পর তিনি জামালপুর জেলার নান্দিনা কলেজ এবং ময়মনসিংহের নাসিরাবাদ কলেজে প্রাণিবিদ্যার শিক্ষক হিসেবে চাকুরী করেন। তিনি স্বল্পকালীন সময়ের জন্য ময়মনসিংহ কলেজেও শিক্ষকতা করেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. শিক্ষা জীবন
titleC. জন্ম ও প্রাথমিক জীবন
titleD. মুক্তিযুদ্ধে অবদান
উত্তর: titleB
ভারতীয় নাগরিকদের রাষ্ট্রীয় পঞ্জিতে ভারতীয় নাগরিকদের নিচে দেওয়া তথ্যগুলি সন্নিবিষ্ট থাকে:

১। নাম

২। পিতার নাম

৩। মাতার নাম

৪। লিঙ্গ

৫। জন্মের তারিখ

৬। জন্মের স্থান

৭। বাসস্থানের ঠিকানা (বর্তমান ও স্থায়ী )

৮। বৈবাহিক স্থিতি ( বিবাহিত হলে, দাম্পত্য-সঙ্গীর নাম)

৯। স্পষ্ট (শারীরিক) পরিচয় দাগ বা চিহ্ন
১০। পঞ্জীকরণের তারিখ

১১। পঞ্জীকরণের ক্রমিক নম্বর

১২। রাষ্ট্রীয় পরিচয় নম্বর

সঠিক অনুচ্ছেদ শিরোনাম কোনটি?
titleA. ভারতীয় নাগরিকদের রাষ্ট্রীয় পঞ্জিতে সন্নিবিষ্ট তথ্য
titleB. রাষ্ট্রীয় পরিচয় পত্র ও রাষ্ট্রীয় পরিচয় নম্বর
titleC. ভারতীয় নাগরিকদের রাষ্ট্রীয় পঞ্জির থেকে নাম কর্তন
titleD. গঠন ও উপভাগ
উত্তর: titleA
দল দুইটি এর আগে ছয়টি খেলায় মুখোমুখি হয়েছে, যার মধ্যে ১৯৯৮ বিশ্বকাপের গ্রুপ পর্বের খেলাটি উল্লেখযোগ্য, যা ২-২ গোলে ড্র হয়েছিল। একাধিক হলুদ কার্ড দেখার কারণে এই খেলা থেকে বহিষ্কৃত ছিলেন মেক্সিকোর মিডফিল্ডার হোসে হুয়ান ভাসকেস। দ্বিতীয়ার্ধের প্রথম দিকেই জিওভানি দস সান্তোসের গোলে এগিয়ে যায় মেক্সিকো। পেনাল্টি অঞ্চলের বাহিরে থেকে বাম পায়ের ভলিতে গোল করেন তিনি। ৮৮ মিনিটের আগ পর্যন্ত খেলার নিয়ন্ত্রণ ছিল মেক্সিকোর অধীনে, কিন্তু এরপর ওয়েসলি স্নাইডারের গোলে সমতায় ফিরে নেদারল্যান্ডস। ইনজুরি সময়ের একদম শেষ মুহূর্তে, নেদারল্যান্ডসের আরিয়েন রোবেন একটি বিতর্কিত পেনাল্টি আদায় করেন। এই পেনাল্টি থেকেই নেদারল্যান্ডসের পক্ষে জয়সূচক গোল করেন ক্লাস-ইয়ান হুন্তেলার।

সঠিক অনুচ্ছেদ শিরোনাম কোনটি?
titleA. ব্রাজিল বনাম কলম্বিয়া
titleB. ব্রাজিল বনাম জার্মানি
titleC. নেদারল্যান্ডস বনাম মেক্সিকো
titleD. সেমি-ফাইনাল
উত্তর: titleC
গাগাউজ জাতীয়তাবাদ আশির দশকে অতটা শক্তিশালী আন্দোলন ছিল না। আশির দশকের শেষভাগে সোভিয়েত ইউনিয়নে গণতান্ত্রিক মতাদর্শ প্রভাব বিস্তার শুরু করলে গাগাউজ জাতীয়তাবাদী আন্দোলন শক্তিশালী রূপ লাভ করে। ১৯৮৮ সালে স্থানীয় বুদ্ধিজীবীরা অন্যান্য জাতিগত সংখ্যালঘুদের সাথে একত্র হয়ে "গাগাউজ জাতি" নামের এক আন্দোলন নামে এক আন্দোলন শুরু করেন। এক বছর পর "গাগাউজ জাতি"র প্র‍থম সম্মেলন অনুষ্ঠিত হয়। তার মলদোভার দক্ষিণাংশে একটি স্বায়ত্তশাসিত প্রদেশের দাবি জানিয়ে একটি প্রস্তাব গ্রহণ করেন, যার রাজধানী হিসেবে কমরাটের নাম ঘোষণা করা হয়।

১৯৮৯ সালের আগস্টে মলদোভা প্রজাতন্ত্রে সোভিয়েত ইউনিয়নের রুশ ভাষার পরিবর্তে মলদোভীয় (রোমানীয়) ভাষা সরকারি ভাষার স্বীকৃতি লাভ করলে গাগাউজ জাতীয়তাবাদী আন্দোলন আরো জোরদার হয়। মলদোভার দক্ষিণাংশে অবস্থিত বহুজাতিক জাতিগোষ্ঠীর একাংশ সরকারি ভাষার পরিবর্তনে উদ্বিগ্ন হয়। তাদের চিসিনাউয়ের কেন্দ্রীয় সরকারের প্রতি আস্থার অভাব ছিল। গাগাউজরা তাদের ভবিষ্যৎ অবস্থা নিয়েও চিন্তিত ছিল কেননা, তখন মনে করা হচ্ছিল যে রোমানিয়ার সাথে মলদোভা একীভূত হবে। ১৯৯০ সালের আগস্টে কমরাটকে স্বায়ত্তশাসিত প্রজাতন্ত্র হিসেবে ঘোষণা করা হয়। মলদোভার সরকার এই ঘোষণা প্রত্যাখ্যান করে এবং ঘোষণাটিকে অসাংবিধানিক বলে অভিহিত করে। সে সময়ে, গাগাউজ জাতীয়তাবাদী আন্দোলনের নেতা হিসেবে স্টিফেন তোপাল আবির্ভূত হন।

সঠিক অনুচ্ছেদ শিরোনাম কোনটি?
titleA. ভূগোল
titleB. সোভিয়েত ইউনিয়ন
titleC. নির্বাচন
titleD. অর্থনীতি
উত্তর: titleB
ট্রাইব্যুনাল ও আইনজীবী প্যানেল গঠনের পাশাপাশি প্রাক্তন জেলা জজ ও আইন মন্ত্রণালয়ের সাবেক অতিরিক্ত সচিব আবদুল মতিনের সমন্বয়ে ৭ সদস্যের একটি তদন্তকারী সংস্থা নিয়োগ দেয়া হয়েছিল একই দিনে। সংস্থার অন্য সদস্যরা ছিলেন: পুলিশের সাবেক অতিরিক্ত মহাপরিদর্শক আবদুর রহিম, সাবেক উপমহাপরিদর্শক কুতুবুর রহমান, মেজর (অব.) এ এস এম সামসুল আরেফিন, পুলিশের অপরাধ তদন্ত বিভাগের (সিআইডি) অতিরিক্ত উপমহাপরিদর্শক মীর শহীদুল ইসলাম, একই বিভাগের পরিদর্শক নুরুল ইসলাম ও আবদুর রাজ্জাক খান।

সঠিক অনুচ্ছেদ শিরোনাম কোনটি?
titleA. তদন্তকারী সংস্থা
titleB. বিচারালয়
titleC. ট্রাইব্যুনাল গঠন
titleD. ট্রাইব্যুনাল-২
উত্তর: titleA
এই প্রজাতির হাঙ্গরকে খেতে দেওয়াকে ঘিরে অনেক জায়গাতে বেশ লাভজনক শিল্প গড়ে উঠেছে। এরা হাঙ্গরদের আকৃষ্ট করতে একধরনের টোপ ব্যবহার করে। বাহামায় বার্ষিক ৬.০০০.০০০ মার্কিন ডলার খরচ হয় শুধু এই কাজে।

তবে হাঙ্গরদের খেতে দেওয়া নিয়ে অনেক বিতর্ক আছে। কেউ বলে হাঙ্গরদের খাবার দিলে তারা মানুষের উপর আক্রমণ কমাবে। বিরোধীরা যুক্তি দেন, এদের খাবার দিলে বাস্তুতন্ত্রের উপর খুব খারাপ প্রভাব পড়ে। হাঙ্গরদের খাওয়ানো ফ্লোরিডা উপকূলে বেআইনি করা হয়েছে। তবে ক্যারিবীয় দ্বীপপুঞ্জতে এটি এখনো অব্যাহত আছে।

সঠিক অনুচ্ছেদ শিরোনাম কোনটি?
titleA. নামকরণ
titleB. প্রজনন
titleC. হাঙ্গরকে খাওয়ানো
titleD. সংরক্ষণ
উত্তর: titleC
ওবাইদুল্লাহ রায়ের বিরুদ্ধে আবেদন করেন এবং ২০১২ সালের আগস্টে, কোর্ট অফ অ্যাপীলস ফর দ্য ডি.সি. সার্কিট সেই আবেদন নামঞ্জুর করেন এবং নিম্ন আদালতের রায় বহাল রাখেন। যাদের সংকেতে মার্কিন সেনা ওবাইদুল্লাহর পারিবারিক বাড়িতে হানা দেয় তাদের গোপন খবরকে বিশ্বাস করে আদালতে বলেন নিম্ন আদালত সঠিকভাবে নির্ধারণ করেছেন যে ওবাইদুল্লাহ "সম্ভবত বেশি"ই আল কায়দার অংশ। এই খবরের উৎসের পরিচয় এবং পাওয়া তথ্য ওবাইদুল্লাহ বা তাঁর আইনজীবির কাছে প্রকাশ করা হয় নি।

নৌবাহিনীর একজন গোয়েন্দা কর্মকর্তা, যিনি আফগানিস্তানে ওবাইদুল্লাহর ঘটনার অনুসন্ধান করছিলেন, একটি বিবৃতিতে বলেন "ওবাইদুল্লাহর গ্রামের অধিবাসীরা দুজন পুরুষকে চিহ্নিত করেছিলেন যাঁরা ওই গ্রামের নন কিন্তু কিছু সময়ের জন্য সেখানে থেকেছেন, গুজব আছে তাঁরা মার্কিনদের মিথ্যা তথ্য বিক্রি করেছিলেন।" "বলা হয় যে পরে সেই দুজন লোককে আর পাওয়া যায়নি এবং তাঁরা বেঁচে আছেন কিনা তা জানা যায় নি।"

সঠিক অনুচ্ছেদ শিরোনাম কোনটি?
titleA. হেবিয়াস কর্পাস আবেদন
titleB. গ্রেপ্তার এবং আটক
titleC. আবেদন
titleD. অফিসিয়াল অবস্থা পর্যালোচনা
উত্তর: titleC
প্রাচীনকাল থেকেই  কালিয়াকৈর উপজেলা জনেগাষ্ঠী ক্রীড়ামোদী। এখানে প্রতিবছরই বিভিন্ন টুর্নামেন্ট অনুষ্ঠিত হয়। এখানকার জনপ্রিয় খেলার মধ্যে বর্তমানে ক্রিকেট ও ফুটবলের আধিপত্য দেখা গেলেও অন্যান্য খেলাও পিছিয়ে নেই। কালিয়াকৈরে বেশ কয়েকটি খেলার মাঠ রয়েছে।  প্রতি বছর নিম্নলিখিত ফুটবল প্রতিযোগিতা অনুষ্ঠিত হয়ঃ

(ক) গোল্ডকাপ ফুটবল

(খ) প্রিমিয়ার ফুটবল লীগ

(গ) ১ম বিভাগ ফুটবল লীগ

(ঘ) বঙ্গমাতা গোল্ডকাপ ।

(ঙ) বঙ্গবন্ধু গোল্ডকাপ।

বঙ্গবন্ধু ও বঙ্গমাতা গোল্ড কাপ ফুটবল টুর্নামেন্ট খেলায় গত ২০১২সালে বিভাগীয় চ্যাম্পিয়ন হয়েছে।

ফুটবল, ক্রিকেট, ভরিবল, ব্যাটমিন্টন, ০২টি সিনেমাহল এবং নন্দনপার্ক

এছাড়াও মৌচাক ইউনিয়নের বাঁশতলী গ্রামে সাম্প্রতিককালে ৩০০ বছরের পুরানো একটি সাদা পাকুড় গাছ আবিস্কৃত হয়েছে যা এ পর্যন্ত বাংলাদেশের আর কোথাও দেখা যায় নি। গাছটিকে ঘিরে পর্যটনশিল্প গড়ে উঠার সম্ভাবনা রয়েছে।

সঠিক অনুচ্ছেদ শিরোনাম কোনটি?
titleA. ভাষা ও সংষ্কৃতি
titleB. প্রশাসনিক এলাকা
titleC. নদ-নদী
titleD. খেলাধুলা ও বিনোদন
উত্তর: titleD
প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন ৭/৫৫। ১৯৫৬-৫৭ মৌসুমে নরফোকের ডিউক একাদশের বিপক্ষে এ কৃতিত্ব অর্জন করেন তিনি। দলটির অধিকাংশ সদস্যই তখন ইংল্যান্ডের টেস্ট দলে খেলতেন। এরফলে ১৯৫৭ সালে ইংল্যান্ড সফরের জন্য তাকে দলে অন্তর্ভূক্ত করা হয়েছিল। সফরের প্রথম-শ্রেণীর খেলাগুলোয় যথেষ্ট সফলতা পান তিনি। ২৭.০৫ গড়ে ৩৬ উইকেট পান। তন্মধ্যে গ্লুচেস্টারশায়ারের বিপক্ষে ৫/৬৯ লাভ করেছিলেন তিনি। হ্যাম্পশায়ারের বিপক্ষে করেন ৫/৩৮। এ বোলিং পরিসংখানের শেষদিকে হ্যাট্রিকও করেছিলেন তিনি। তাস্বত্ত্বেও, টেস্টগুলোয় রয় গিলক্রিস্ট ও ফ্রাঙ্ক ওরেলকে উদ্বোধনী বোলার হিসেবে অগ্রাধিকার দেয়া হয়েছিল। তন্মধ্যে, গুরুতর অসুস্থ ও এক উইকেট নেয়া গিলক্রিস্টের স্থলাভিষিক্ত হয়ে পঞ্চম টেস্টে খেলায় অংশগ্রহণের সুযোগ হয় তার।

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. অবসর
titleC. বিতর্কিত ভূমিকা
titleD. খেলোয়াড়ী জীবন
উত্তর: titleA
কাঁধ প্রতিস্থাপনের জন্য, কাঁধের জয়েন্টে পৌঁছানোর জন্য কয়েকটি বড় বড় পথ রয়েছে। প্রথমটি হল ডেলটোপেক্টোরাল পদ্ধতি, যা ডেল্টয়েডকে বাঁচায়, তবে সুপরাস্পিনেটাস কেটে ফেলতে হবে। দ্বিতীয়টি হল ট্রান্সডেল্টোয়েড পদ্ধতি, যাতে গ্লেনয়েডে সরাসরি প্রবেশ করে করা হয়। তবে, এই পদ্ধতির সময় ডেল্টয়েডকে সম্ভাব্য ক্ষতির জন্য প্রস্তুত থাকতে হয়। সার্জনের পছন্দ অনুযায়ী উভয় কৌশলই ব্যবহৃত হয়। 

সঠিক অনুচ্ছেদ শিরোনাম কোনটি?
titleA. নিতম্ব
titleB. দীর্ঘমেয়াদী ঝুঁকি
titleC. হাঁটু
titleD. কাঁধ
উত্তর: titleD
সফরকারী পাকিস্তানের বিপক্ষে টেস্ট সিরিজে অংশগ্রহণের পূর্বে কাউন্টি চ্যাম্পিয়নশীপের তিনটি খেলায় অংশ নেন। তিন টেস্টের সবগুলোতেই তার অংশগ্রহণ ছিল। আটটি ক্যাচ নিলেও ৬.০০ গড়ে মাত্র ১২ রান তুলতে পেরেছিলেন।

ওডিআই সিরিজে পাঁচটি ক্যাচ ও তিনটি স্ট্যাম্পিংয়ের সাথে নিজ নামকে জড়ান। একবার ব্যাট হাতে নামলেও কোন রানই করতে সক্ষম হননি।

এরপর আরও দুইটি কাউন্টি চ্যাম্পিয়নশীপের খেলায় অংশ নেন। ২৭ জুলাই সফরকারী নিউজিল্যান্ডের বিপক্ষে টেস্ট সিরিজে অংশ নেন। ১২ ক্যাচ ও এক স্ট্যাম্পিং করলেও ব্যাট হাতে সুবিধে করতে পারেননি। ১০.৩৩ গড়ে ৩১ রান তুলেছিলেন। তাস্বত্ত্বেও দলে তাকে রাখা হয়েছিল।

সঠিক অনুচ্ছেদ শিরোনাম কোনটি?
titleA. নিউজিল্যান্ড গমন
titleB. কাউন্টি ক্রিকেটে প্রত্যাবর্তন
titleC. অবসর
titleD. পাকিস্তানের মুখোমুখি
উত্তর: titleD
"হ্যারি পটার অ্যান্ড দ্য গবলেট অফ ফায়ার" এর শেষদিকে লর্ড ভলডেমর্ট পুনরায় তার পূর্ণ ক্ষমতায় ফিরে আসে এবং পিটার পেট্টিগ্রুর ডার্ক মার্ক স্পর্শের মাধ্যমে অন্য ডেথ ইটারদের তার কাছে সামন করে; তারা বাদে, যারা ইতিমধ্যে মারা গেছে বা বন্দী বা ফিরে আসতে ভয় পাচ্ছে। তবে অধিকাংশ সংখ্যক ডেথ ইটারই তার প্রতি পুনরায় আনুগত্য প্রদর্শন করে এবং ভলডেমর্ট দ্বিতীয়বারের মত ক্ষমতায় আরোহণের জন্য চেষ্টা চালায়।

তবে রাজনৈতিক কারণে তৎকালীন মন্ত্রী কর্নেলিয়াস ফাজ ও তার অধীনস্থ মন্ত্রণালয় ভলডেমর্টের পুনরাগমনের বিষয়টিকে অস্বীকার করে এবং এটি অ্যালবাস ডাম্বলডোর এর মনগড়া প্রলাপ বলে প্রচার চালাতে থাকে। এ পরিস্থিতিতে ডেথ ইটাররা তাদের অস্তিত্ব গোপন রাখার নীতিগ্রহণ করে। তারা ডিমেন্টর ও দানবদের সাথে সম্পর্ক স্থাপন করতে থাকে। এরই মধ্যে বন্দী থাকা ডেথ ইটাররা আজকাবান ভেঙ্গে পালিয়ে যায় এবং ভলডেমর্টের সাথে যোগ দেয়।

"হ্যারি পটার অ্যান্ড দ্য অর্ডার অফ দ্য ফিনিক্স" এর শেষদিকে, ভল্ডেমর্ট মন্ত্রনালয়ের ডিপার্টমেন্ট অফ মিস্ট্রিসে সংরক্ষিত একটি প্রফেসি চুরি করার জন্য লুসিয়াস ম্যালফয়ের নেতৃত্বে বারজন ডেথ ইটারের একটি দল পাঠায়। কিন্তু তারা প্রফেসিটি চুরি করতে ব্যর্থ হয়। এ সময় হ্যারি ও তার পাঁচ বন্ধু ডেথ ইটারদের সাথে লড়াই শুরু করে এবং ডাম্বলডোর ও অর্ডার অফ দ্য ফিনিক্সের সদস্যরা হ্যারিদের সাথে যোগ দেয়। এরই মধ্যে প্রফেসিটি ধ্বংস হয়ে যায়। ডাম্বলডোর একাই বারজনের মধ্যে এগারজন ডেথ ইটারকে বন্দী করেন এবং ভলডেমর্ট ও বেল্লাট্রিক্সকে ডুয়েলে পরাজিত করে পালিয়ে যেতে বাধ্য করেন। এ ঘটনার মাধ্যমে ডেথ ইটারদের গোপনীয়তা শেষ হয়ে যায় এবং তারা প্রকাশ্যে তাদের কর্মকান্ড শুরু করে। তারা বিভিন্ন স্থানে নিরীহ জাদুকর ও মাগলদের হত্যা ও নির্যাতন করতে থাকে এবং সর্বত্র ভীতি ও আতঙ্কের একটি পরিবেশ বিরাজ করতে থাকে।

"হ্যারি পটার অ্যান্ড দ্য হাফ-ব্লাড প্রিন্স" এর শেষদিকে, ডেথ ইটাররা প্রথমবারের মত হগওয়ার্টস আক্রমণ করে, ডাম্বলডোরকে হত্যা করে এবং অসংখ্য মানুষকে আহত করে।

সঠিক অনুচ্ছেদ শিরোনাম কোনটি?
titleA. পুনরুত্থান
titleB. হ্যারি পটার পূর্ববর্তী যুগ
titleC. ডেথ ইটারবৃন্দ ও তাদের কৃত অপরাধসমূহ
titleD. কাহিনী সংক্ষেপ
উত্তর: titleA
বাংলাদেশী ধাতব মুদ্রা ও টাকায় শেখ মুজিবের প্রতিকৃতি রয়েছে এবং বাংলাদেশের বহু সরকারি প্রতিষ্ঠান তার নামে নামকরণ করা হয়েছে।

কিছু কিছু ঐতিহাসিকদের মতে পূর্ব ও পশ্চিম পাকিস্তানের ভিতরের সংঘাত ও বৈষম্যগুলোকে শেখ মুজিবও তার দল অতিরঞ্জিত করেছিল এবং স্বাধীনতা বাংলাদেশকে শিল্প ও মানবসম্পদের ক্ষেত্রে ক্ষতির সম্মুখীন করে। সৌদি আরব ও চীনা সরকার শেখ মুজিবের সমালোচনা করে এবং মুজিবের মৃত্যুর আগ পর্যন্ত অনেক দেশ বাংলাদেশকে স্বীকৃতি দেয়নি।

অনেক ইতিহাসবিদ মুজিবকে বিদ্রোহে মদদদাতা নেতা হিসেবে চিহ্নিত করেছেন এবং তাদের মতে তিনি জাতীয়তাবাদী আন্দোলনকে প্ররোচিত করলেও রাষ্ট্র পরিচালনায় অদক্ষ হিসেবে উল্লেখ করেন। বাংলাদেশের নেতা হিসেবে শাসনকালে, মুসলিম ধর্মীয় নেতারা মুজিবের তীব্র সমালোচনা করেন তার ধর্মনিরপেক্ষতার নীতির কারণে। ভারতীয় সরকারের কাছ থেকে ব্যাপক সহযোগিতা গ্রহণ এবং গুরুত্বপূর্ণ আঞ্চলিক ও পররাষ্ট্রনীতিতে ভারতের সাথে একাত্মতার কারণে অনেকে মুজিবের উপর অসন্তুষ্ট হয়ে ওঠেন। সমালোচকদের অনেকে আশঙ্কা করেন বাংলাদেশ ভারতের উপর অতিমাত্রায় নির্ভরশীল হয়ে একটি স্যাটেলাইট রাষ্ট্রে পরিণত হবে। মুজিবের একদলের শাসন এবং রাজনৈতিক প্রতিপক্ষদের দমন জনগণের একটি বড় অংশের অসন্তোষের কারণ হয়ে দাঁড়ায় এবং বাংলাদেশের বহুদলীয় গণতন্ত্রের চর্চাকে দীর্ঘসময়ের জন্য কক্ষচ্যুত করে।

১৯৯৬ সালে শেখ মুজিবের কন্যা শেখ হাসিনার নেতৃত্বে আওয়ামীলীগ পুনরায় ক্ষমতায় যাওয়ার পূর্বে মুজিবের মৃত্যুর পরবর্তী সরকারগুলোর মুজিব বিরোধিতা ও মুজিবের স্মৃতিচারণ সীমিতকরণের কারণে তার সম্পর্কে জনমনে নেতিবাচক ভাবমূর্তি তৈরি হয়। তার ভাবমূর্তি আবার ফিরে আসে ১৯৯৬ সালে আওয়ামী লীগ নির্বাচিত হয়ে ফিরে আসার পর। তখন থেকে ১৫ আগস্টকে জাতীয় শোক দিবস হিসেবে পালন করা হয়। ২০১৬ সালে, আওয়ামী লীগ সরকার শেখ মুজিবুর রহমানের যে কোন সমালোচনাকে অপরাধ হিসেবে সংজ্ঞায়িত করে একটি আইন পাশ করে

শেখ মুজিবুর রহমান এখনো আওয়ামী লীগের আদর্শগত প্রতীক হয়ে আছেন এবং দলটি মুজিবের সমাজতান্ত্রিক ভাবধারা ধারণ করে চলেছে। মুজিব বাংলাদেশ, ভারত ও বিশ্বের বাঙালি বুদ্ধিজীবিদের কাছে ব্যাপকভাবে সমাদৃত। পাকিস্তানের সামরিক শাসনের বিরুদ্ধে আন্দোলন এবং পাকিস্তানের গোষ্ঠীগত বৈষম্যের বিরুদ্ধে প্রতিবাদ ও বাঙালিদের আন্দোলনকে স্বাধীনতার পথে ধাবিত করার জন্য তিনি ব্যাপকভাবে প্রশংসিত।

২০০৪ সালে বিবিসি'র বাংলা রেডিও সার্ভিসের পক্ষ থেকে সারা বিশ্বে একটি জরিপ চালানো হয়, তাতে মুজিব "সর্বকালের সর্বশ্রেষ্ঠ বাঙালি" হিসেবে বিবেচিত হন।

১৯৯৯ সালে ঢাকার আই-পি-জি-এম-আর এর নামপরিবর্তন করে বঙ্গবন্ধু শেখ মুজিব মেডিকেল বিশ্ববিদ্যালয় প্রতিষ্ঠা করা হয়। শেখ মুজিব সড়ক নামে চট্টগ্রাম শহরের আগ্রাবাদের একটি প্রধান বাণিজ্যিক সড়কের নামকরণ করা হয়। ২০১৭ সালে ভারতের রাজধানী নয়াদিল্লির একটি সড়কের নাম বঙ্গবন্ধু শেখ মুজিব মার্গ নামকরণ করা হয়। কনট প্লেসের নিকটবর্তী স্থানটি ইতোপূর্বে পার্ক স্ট্রিট নামে পরিচিত ছিল। মুজিব তার রাজনৈতিক প্রচারণায় যে কোটি পরতেন তাকে বাংলাদেশে মুজিব কোট নামে ডাকা হয়।



সঠিক অনুচ্ছেদ শিরোনাম কোনটি?
titleA. হত্যাকাণ্ড
titleB. ১৯৭০-এর নির্বাচন ও বেসামরিক অনিয়ম
titleC. আওয়ামী লীগ প্রতিষ্ঠা
titleD. বাংলাদেশ
উত্তর: titleD
সৎসঙ্গের নিজস্ব প্রেস এটি। শ্রীশ্রীঠাকুরের বাণী-সংকলন শত শত গ্রন্থরূপে মুদ্রিত হয়েছে এখানে। এই প্রেসের তত্ত্বাবধানে শ্রীশ্রীঠাকুরের ভাবধারা-সম্বলিত নি¤œলিখিত মাসিক পত্রিকাগুলো প্রকাশিত হয়Ñআলোচনা (বাংলা), সাত্বতী (হিন্দি), খরমধঃব (ইংরেজি), আগমবাণী (অসমীয়া), ঊর্জ্জনা (ওড়িয়া), আরশাল (সাঁওতালি) ও স্বস্তিসেবক (বাংলা)।

সঠিক অনুচ্ছেদ শিরোনাম কোনটি?
titleA. সৎসঙ্গ প্রেস
titleB. বেদভবন
titleC. আশ্রমের জায়গার পূর্ব ইতিহাস
titleD. মূলস্তম্ভ
উত্তর: titleA
বেশ্যাবৃত্তি সংক্রান্ত আইনটিই অস্পষ্ট। যৌনকর্মীদের অবস্থা সংক্রান্ত প্রাথমিক আইন গঠিত হয়েছিল ১৯৫৬ সালে, যার নাম অনৈতিক পাচার (দমন) আইন। এই আইন অনুসারে, বেশ্যারা কেবল ব্যক্তিগত স্তরেই তাদের ব্যবসা চালাতে পারে, আইনত তারা প্রকাশ্যে খরিদ্দারদের 'সলিসিট' করতে পারে না। যদিও বিবিসির একটি নিবন্ধে উল্লেখ করা হয়েছে যে ভারতে বেশ্যাবৃত্তি বেআইনি; তবে ভারতের আইনবিধিতে কোথাও যৌনতা বিক্রি করার প্রথাকে 'বেশ্যাবৃত্তি' হিসেবে দেখানো হয়নি। প্রকাশ্য স্থানের আশেপাশে যৌন ক্রিয়াকলাপের জন্য ক্লায়েন্টদের শাস্তি হতে পারে। সাংগঠনিক বেশ্যাবৃত্তি (যেমন, বেশ্যালয়, পতিতাবলয়, কুটনিগিরি প্রভৃতি) আইনত অপরাধ। যতক্ষণ পর্যন্ত এটি ব্যক্তিগত স্তরে সীমাবদ্ধ এবং ঐচ্ছিক, একজন মহিলা বৈষয়িক লাভের জন্য তার দেহ ব্যবহার করতে পারে (কোন ভারতীয় আইন অনুযায়ী পুরুষ বেশ্যাবৃত্তি স্বীকৃত নয়, অথচ ভারতীয় দণ্ডবিধির ৩৭৭ ধারা অনুযায়ী, সম্মতিসূচক যৌন সহবাস আইনসিদ্ধ নয়)। প্রকৃত অর্থে, প্রকাশ্য স্থানের ২০০ গজের মধ্যে যৌনকর্মীর দেহব্যবসা চালানোর ওপর আইনের নিষেধাজ্ঞা রয়েছে। অন্যান্য পেশার মত যৌনকর্মীরা কোন শ্রম আইনের আওতায় পড়ে না, কিন্তু যদি তারা অন্যান্য নাগরিকদের মতোই অধিকার পেতে চায়, তবে তাদের উদ্ধারকৃত হওয়ার এবং পুনর্বাসনের অধিকার রয়েছে।

কার্যক্ষেত্রে, এসআইটিএ বড়ো একটা ব্যবহৃত হয় না। এসআইটিএ-এর থেকে পুরনো ভারতীয় দণ্ডবিধি প্রায়শই যৌনকর্মীদের অপরাধের জন্য প্রয়োগ করা হয়; জনসমক্ষে অশ্লীলতা অথবা উপদ্রব সৃষ্টির মত কিছু অপরাধে, যেগুলি মোটেই যথাযথভাবে নির্ধারিত নয়, সেগুলি যৌনকর্মীদের বিরুদ্ধে প্রয়োগ করা হয়। সম্প্রতি পুরনো আইনটিতে সংশোধন করে নতুন নামকরণ হয়েছে অনৈতিক পাচার (রোধ) আইন। ক্লায়েন্টদের অপরাধী হিসেবে গণ্য করে সংশোধনী প্রবর্তনের বিরোধিতা করে স্বাস্থ্য মন্ত্রক এবং তারাও যথেষ্ট বিরোধিতার সম্মুখীন হয়। কলকাতার নারী যৌনকর্মীদের জীবনযাত্রার মান উন্নয়নের ক্ষেত্রে একটি ইতিবাচক দিক দেখা গেছে - রাজ্য অধিকৃত একটি বীমা সংস্থা ২৫০ জন ব্যক্তিকে জীবন বীমা সুরক্ষা দান করেছে।

মধ্যস্বত্বভোগীদের শোষণ থেকে যৌনকর্মী ও তাদের সন্তানদের বাঁচাতে ও ক্রমবর্ধমান এইচআইভি/এইডসের মত রোগের প্রকোপ থেকে রক্ষা পেতে বছরের পর বছর ধরে ভারতে বেশ্যাবৃত্তিকে আইনসঙ্গত করে তোলার দাবি ক্রমশ জোরালো হচ্ছে।

সঠিক অনুচ্ছেদ শিরোনাম কোনটি?
titleA. প্রবেশের কারণ
titleB. বিদেশী
titleC. আইনি অবস্থান
titleD. ইতিহাস
উত্তর: titleC
২০০৬ থেকে ২০০৭ সালের মধ্যে পাকিস্তান জাতীয় দলের বোলিং কোচের দায়িত্ব পালন করেন। এরপর ৩ মার্চ, ২০১০ তারিখে পাকিস্তান দলের কোচের দায়িত্ব পালন করেন। ১৯ আগস্ট, ২০১১ তারিখে ব্যক্তিগত কারণ দেখিয়ে কোচের দায়িত্ব থেকে অব্যহতি নেন। ২০১৩ মৌসুমে ইন্ডিয়ান প্রিমিয়ার লীগে হায়দরাবাদ সানরাইজার্স দলের বোলিং কোচের দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. কোচিং
titleD. বিতর্ক
উত্তর: titleC
তঞ্চিত ননী "বাদামী, রান্না-করা দুধের স্বাদযুক্ত" এবং "সুন্দর মিষ্টি স্বাদের" অধিকারী; এটির বিন্যাস দানাযুক্ত এবং মাঝে মাঝে এর শক্ত আবরণের ওপর তৈলাক্ত ফোঁটাও দৃশ্যমান হয়। ইহা অতি উচ্চ চর্বিযুক্ত একটি পুরু ননী (ন্যূনতম ৫৫% চর্বি উপাদান সমন্বিত, গড়ে ৬৪%); মার্কিন যুক্তরাষ্ট্রে একে 'মাখন' বলা হয়। তুলনামূলকভাবে, একক ননীতে চর্বি উপাদান থাকে মাত্র ১৮%।

এটি উচ্চ সম্পৃক্ত চর্বি সমন্বিত হওয়ার জন্য মনে করা হয় তঞ্চিত ননী নিয়মিত আহার করা স্বাস্থ্যের পক্ষে ক্ষতিকর, যদিও কিছু দুগ্ধজাত চর্বি স্বাস্থ্যের পক্ষে উপকারী বলেই ধরা হয়। ২০০৬ সালের একটি সমীক্ষায় পুষ্টি বিজ্ঞানীরা ব্রিটিশ খাদ্যতালিকার ১২০টি খাদ্যের মধ্যে তঞ্চিত ননীকে সর্বনিম্ন পুষ্টিগুণ সমন্বিত বলে দেখিয়েছেন। যুক্তরাজ্যের ফুড স্ট্যাণ্ডার্ডস্‌ এজেন্সীর বক্তব্য অনুযায়ী, ১০০ গ্রাম (৩.৫ আউন্স) তঞ্চিত ননী ৫৮৬ কিলোক্যালরি (২,৪৫০ কিলোজুল) পুষ্টি সরবরাহ করে যা মোটামুটিভাবে ২০০ গ্রাম (৭.১ আউন্স) চিজবার্গারের সমতুল।

সঠিক অনুচ্ছেদ শিরোনাম কোনটি?
titleA. ইতিহাস
titleB. বর্ণনা
titleC. সুস্বাদু খাদ্য
titleD. ননী চা
উত্তর: titleB
সাতটিমাত্র টেস্ট খেলার সুযোগ লাভ করেছিলেন ব্রায়ান ভ্যালেন্টাইন। সমগ্র খেলোয়াড়ী জীবনে মাত্র দুইটি টেস্ট সিরিজ খেলতে পেরেছিলেন। তন্মধ্যে, ১৯৩৩-৩৪ মৌসুমে ভারত গমন করেন। ঐ সফরে তিন নম্বর অবস্থানে ব্যাট হাতে মাঠে নামতেন। ১৫ ডিসেম্বর, ১৯৩৩ তারিখে ভারতের বিপক্ষে টেস্ট ক্রিকেটে অভিষেক ঘটে তার। বোম্বেতে অভিষেক ঘটা ঐ টেস্টে তিন ঘণ্টারও কম সময় নিয়ে ব্যক্তিগত সর্বোচ্চ ১৩৬ রানের মনোরম ইনিংস উপহার দিয়েছিলেন। ঐ সিরিজে দুই টেস্টে অংশ নিয়ে ১৭৯ রান তুলেছিলেন।

দক্ষিণ আফ্রিকায় ৪৫.৩৮ গড়ে রান তুলেছেন। কেপটাউনের দ্বিতীয় টেস্টে দুই ঘণ্টা ৪০ মিনিট সময় নিয়ে ১১২ রান তুলেন। সাত টেস্টে অংশগ্রহণ করলেও তার ব্যাটিং গড় বেশ ঈর্ষনীয় পর্যায়ের। নয় ইনিংসে ৬৪.৮৫ গড়ে দুইটি সেঞ্চুরি ও একটি অর্ধ-শতকের ইনিংস রয়েছে তার। সে তুলনায় প্রথম-শ্রেণীর ব্যাটিং গড় মাত্র ৩০.১৫ যা টেস্টের তুলনায় দ্বিগুণেরও কম। ৩৯৯টি প্রথম-শ্রেণীর খেলায় ১৫ সেঞ্চুরি ও ৯০টি অর্ধ-শতকের ইনিংস খেলেন।

সঠিক অনুচ্ছেদ শিরোনাম কোনটি?
titleA. বিশ্বযুদ্ধে অংশগ্রহণ
titleB. টেস্ট ক্রিকেট
titleC. শৈশবকাল
titleD. কাউন্টি ক্রিকেট
উত্তর: titleB
যৌনাঙ্গের অখণ্ডতা হচ্ছে সম্পূর্ণ ও অপরিবর্তনীয় যৌনাঙ্গ থাকা। ইউরোপীয় চিকিৎসকরা বলেন যে, খৎনা করার ফলে যৌনাঙ্গের সবচাইতে সংবেদনশীল অংশ কেটে ফেলে দেয়া হয়, যা মানুষকে যৌন-জীবনে পঙ্গু করে ফেলে। পরিপূর্ণ যৌন-জীবনের জন্য খৎনা বর্জন করে যৌনাঙ্গের অখণ্ডতা বজায় রাখা উচিত। যৌনাঙ্গের অখণ্ডতা সুস্বাস্থ্য বজায় রাখতে সাহায্য করে।

সঠিক অনুচ্ছেদ শিরোনাম কোনটি?
titleA. অন্যান্য সমসাময়িক বিতর্ক
titleB. যৌনাঙ্গের অখণ্ডতা
titleC. ধর্মীয় ও সাংস্কৃতিক দ্বন্দ্ব
titleD. আফ্রিকায় যৌনবাহিত রোগ
উত্তর: titleB